Produkty a služby v roku 2010 (2009)

Najdôležitejšie prvky z realizácie plánu práce na rok 2010: Analýza politík a predkladanie správ Most do budúcnosti, štvrtá správa o politike, jej predmetom bolo preskúmanie pokroku, ktorý sa dosiahol v kodanskom procese v rokoch 2002 – 2010, bola prerokovaná na konferencii ministrov v decembri. Táto správa taktiež podporila prípravu bruggského komuniké, v ktorom sú definované priority a výstupy európskej spolupráce v oblasti odborného vzdelávania do roku 2020. V národných správach o politike ReferNet sa preskúmal pokrok na národnej úrovni a informácie sa začlenili do správy o politike strediska. Na niekoľkých pracovných seminároch sa prerokoval výskum v oblasti mechanizmu zdieľania nákladov na financovanie odborného vzdelávania, čím sa položil základ pre komparatívnu analýzu najúčinnejších a najefektívnejších mechanizmov. Podpora pri rozvoji európskych nástrojov a zásad odborného vzdelávania a celoživotného vzdelávania — Pokračovanie v koordinácii poradenskej skupiny európskeho kvalifikačného rámca (EQF) spolu s Európskou komisiou (EK), podpora a monitorovanie procesu implementácie; analýzy a predkladanie správ o vývoji na národnej úrovni a uverejnenie správy Vypracovanie národných kvalifikačných rámcov v Európe. Príspevky na početných podujatiach v danej oblasti politiky a zorganizovanie niekoľko pracovných seminárov (dokumenty z týchto pracovných seminárov sú k dispozícii na internetovej stránke strediska). — Podpora pri vypracovaní európskeho kreditného systému v oblasti odborného vzdelávania (ECVET), poskytnutie podkladového dokumentu pre konferenciu počas španielskeho predsedníctva. Uverejnenie prvej monitorovacej správy ECVET s názvom Vypracovanie ECVET v Európe a štúdie Prepojenie kreditných systémov a kvalifikačných rámcov. — Podpora EQAVET. Uverejnenie dvoch výskumných prác o záruke kvality v niekoľkých sektoroch. — Podieľanie sa na ďalšom vývoji Europassu. Spravovaná internetová stránka naďalej láka čoraz vyšší počet návštevníkov a užívateľov. Do decembra 2010 bolo vytvorených online 10,9 miliónov európskych životopisov (od spustenia Europassu v roku 2005), čím sa zďaleka prekročil pôvodný cieľ 3 miliónov životopisov. V roku 2010 bolo online vytvorených 3,7 miliónov životopisov a viac než 10 miliónov návštev internetovej stránky. — 230 (246) študijných návštev koordinovaných v akademickom roku 2009/2010 pre 2 358 (2 432) špecialistov. V štúdiách dosahu sa zdôrazňuje vysoká miera spokojnosti (97 %) a kvality. V rokoch 2010/2011 sa do konca júna 2011 uskutoční 244 návštev 2 732 účastníkov. Zručnosti a analýza kompetencií — Analýza potrieb zručností, ktorú zrealizovalo stredisko, bola prínosom pre novú hlavnú iniciatívu stratégie Európa 2020 o nových zručnostiach pre nové pracovné miesta a prispela k správe skupiny odborníkov EK o nových zručnostiach pre nové pracovné miesta. — Bola spustená aktualizovaná predpoveď zručností do roku 2020, ktorá bola prezentovaná na niekoľkých podujatiach na vysokej úrovni, vrátane konferencií EK a konferencií počas španielskeho predsedníctva. — Dohodlo sa na prístupe, metodike a dotazníku pre prieskum európskych zamestnávateľov o nových potrebných zručnostiach. — Správa Zručnosti pre zelené pracovné miesta bola uverejnená v spolupráci s ILO a prerokovali sa dôkazy o ekologizácii pracovných miest na niekoľkých konferenciách vrátane konferencie počas belgického predsedníctva. — V niekoľkých štúdiách bol zvážený nesúlad v oblasti zručností: Výzva na zosúladenie zručností, Práca a starnutie a Správne zručnosti pre strieborných pracovníkov. Kvalifikácie pre celoživotné vzdelávanie — Uverejnenie štúdií Meniace sa kvalifikácie – preskúmanie politík a postupov v oblasti kvalifikácií, Vzdelávacie výstupy z osnov pre odborné vzdelávanie, ako aj podkladové dokumenty pre iniciatívu ESCO (európska terminológia v oblasti zručností, kompetencií, zamestnaní a kvalifikácií) boli prerokované na niekoľkých pracovných seminároch a konferenciách EÚ a poskytli prínos a dôkazy pre rozpravu o možnostiach v tejto politike. — Podpora európskej siete politík v oblasti celoživotného usmerňovania (ELPGN). Analýzy Celoživotné usmerňovanie pre lepšie vzdelávanie a prácu v Európe a Viesť rizikovú mládež k práci prostredníctvom učenia boli vypracované pre konferenciu o odbornom vzdelávaní počas španielskeho predsedníctva. Štúdia Sociálne zodpovedná reštrukturalizácia, pracovný seminár Podpora dlhšieho pracovného života – Usmernenia a poradenstvo pre starších zamestnancov a vzdelávacie podujatia rovnocenných účastníkov na podporu podnikania prostredníctvom vzdelávania a usmerňovania poskytli dôkazy a vstupy pre ďalší vývoj. — Uverejnenie pracovného dokumentu Možnosti odborného rastu pre školiteľov v rámci firmy. Prípravné práce s EK na zriadení spoločnej novej tematickej pracovnej skupiny o školiteľoch v oblasti odborného vzdelávania. — Podieľanie sa na práci pracovnej skupiny o vzdelávaní dospelých a na akčnom pláne Komisie v oblasti vzdelávania dospelých. Dokončenie prieskumu Vzdelávanie sa počas práce – príbehy úspešného získavania spôsobilostí na pracovisku v Európe. — Bol vypracovaný strategický dokument o implementácii usmernení k potvrdzovaniu. Aktualizácia (s EK) a spravovanie (internetovej stránky) európskej databázy potvrdzovania vzdelávania. Poskytnutie obsahu pre nadchádzajúce odporúčanie Rady o potvrdzovaní neformálneho a informálneho vzdelávania. Výskum v oblasti odborného vzdelávania — Predbežné dôkazy o ekonomických a spoločenských výhodách odborného vzdelávania boli prezentované na európskych výskumných konferenciách v oblasti odborného vzdelávania. — Výskumná práca Školenia zabezpečované zamestnávateľmi v Európe bola zhodnotená a výsledky uverejnené. Stredisko sa súčasne naďalej podieľalo na vývoji európskych štatistík a ukazovateľov. Oznamovanie a šírenie informácií Pozitívny vplyv novej internetovej stránky a zacielených formátov publikácií, napr. poznámok na brífingy. Zvýšená reakcia tlače prostredníctvom pravidelných tlačových správ. Elektronické formáty publikácií znižujú oneskorenia v dodaní a sú dobre vnímané. Hlavné cieľové skupiny – napr. členovia Európskeho parlamentu – sú podporované priamymi vstupmi pre iniciatívy a spoluorganizovanie pracovných seminárov. Hlavné ukazovatele ukazujú vysoký dosah činností strediska: práca strediska sa cituje v 88 dokumentoch o politikách EÚ, 21 mandátov požadujúcich ďalšie príspevky. Stredisko sa priamo podieľalo na 31 dokumentoch o politikách EÚ. Vysoký nárast využívania internetovej stránky: návštevy (+ 53 % oproti roku 2009), jedineční návštevníci (+ 70 %), účasť na 94 konferenciách; v roku 2010 stredisko zorganizovalo 107 zasadnutí/podujatí; vysoká spokojnosť účastníkov (3,7 zo 4-stupňovej stupnice). Uverejnenie 39 nových publikácií a ďalších 54 prekladov; bolo zaznamenaných 579 mediálnych článkov zachytávajúcich prácu strediska. Viac informácií a ukazovatele systému merania výkonnosti sú k dispozícii vo výročnej správe za rok 2010 (v angličtine, nemčine, francúzštine) a vo výročnej správe o činnosti za rok 2010 (www.cedefop.europa.eu).